Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1098

d) Ha a csomagolóeszköznek szárazjeget kell tartalmaznia, az a) vagy b) vagy a c) alatt előírt próbán kívül kiegészítő vizsgálatot kell végezni. Egy mintát addig kell tárolni, amíg a szárazjég teljes mennyisége szublimál és azután alá kell vetni az a) bekezdésben leírt próbának. 6.2.2.2.3.4 Az illetékes hatóság engedélyezheti azon csomagolóeszközök szelektív vizsgálatát, amelyek csak kismértékben térnek el a már bevizsgálttól, pl. kisebb méretű belső csomagolásokat, vagy kisebb nettó tömegű belső csomagolásokat tartalmaznak: vagy amelyek hordók, zsákok és ládák esetén a külső méreteket tekintve valamivel kisebbek. 6.2.2.2.3.5 A 7 kg vagy annál kisebb bruttó tömegű küldeménydarabokat a következő a) alpontban, míg a 7 kg-ot meghaladó bruttó tömegű küldeménydarabokat a b) alpontban leírt próbának kell alávetni.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes